REPUBLIKA HRVATSKA

ŽUPANIJA ZAGREBAČKA

II. osnovna škola Vrbovec

KLASA: 003-06/17-04/1

URBROJ: 238-32-27-17-24

Vrbovec, 17.11.2017. g.

**ZAKLJUČAK**

**s 5. sjednice Školskog odbora, šk. god. 2017./18., održane dana 16.11.2017. s početkom u 18,00 sati.**

**Prisutni:** Martina Petrak, Lidija Škaro, Marko Belošević, Mirela Gubijan, Hrvoje Herček, Valentina Kralj, Ljiljana Škrinjar

**Ostali prisutni:** Edina Operta, ravnateljica

Predsjednik Školskog odbora Ljiljana Škrinjar pozdravila je sve prisutne članove Školskog odbora te utvrdila postojanje potrebnog kvoruma za donošenje pravovaljanih odluka. Nakon toga je dala na glasovanje dnevni red 5. sjednice Školskog odbora, prethodno dostavljenog, kojeg su svi članovi Školskog odbora jednoglasno prihvatili.

**1. Verifikacija zapisnika s 4. sjednice**

Predsjednica Školskog odbora Ljiljana Škrinjar dala je na verifikaciju svim prisutnim članovima Školskog odbora zapisnik sa 4. sjednice Školskog odbora. Obzirom da nije bilo primjedbi ***svi članovi Školskog odbora jednoglasno su verificirali zapisnik s navedene sjednice Školskog odbora.***

**2. Davanje suglasnosti za produženje ugovora o radu na određeno nepuno radno vrijeme do 45 dana za Sanju Sodar, učiteljicu hrvatskog jezika u posebnom razrednom odjelu**

Ravnateljica Edina Operta daje članovima Školskog odbora informacije o učiteljici Sanji Sodar o njenom radnom mjestu. S obzirom da je ostao i dalje razredni odjel s djecom s poteškoćama u razvoju u kojem je radila učiteljica Sanja Sodar, traži se suglasnost članova Školskog odbora za produženje ugovora o radu do 45 dana, tj. dobivanja suglasnosti Ministarstva znanosti i obrazovanja za raspisivanje natječaja za navedeno radno mjesto. Ravnateljica Edina Operta predlaže i dalje učiteljicu Sanju Sodar, profesoricu hrvatskoga jezika.

Obzirom na navedeno, predsjednica Školskog odbora Ljiljana Škrinjar dala je na glasovanje prijedlog ravnateljice da se učiteljica Sanja Sodar primi na mjesto učiteljice hrvatskog jezika u P.R.O. b koji su ***svi članovi Školskog odbora jednoglasno prihvatili.***

**3. Davanje suglasnosti za zapošljavanje učitelja razredne nastave na neodređeno puno radno vrijeme po raspisanom natječaju**

S obzirom na odlazak učteljice Zlate Bešan u mirovinu, 1. listopada 2017., dobivena je suglasnost nadležnog Ureda državne uprave u Zagrebačkoj županiji te je započeta procedura raspisivanja natječaja koja je i okončana. Javili su se učitelji s našeg područja i okolice. Najduže na zamjenama radi učiteljica Maja Baštek, od 2012. do 2017. s prekidima. Učiteljica Baštek radila je uglavnom po područnim školama, u kombiniranim razrednim odjelima. S obzirom na stečeno radno iskustvo i dugogodišnji rad na zamjenama ravnateljica Edina Operta predlaže učiteljicu Maju Baštek koja trenutno radi u PŠ Poljani.

Obzirom na navedeno, predsjednica Školskog odbora Ljiljana Škrinjar dala je na glasovanje prijedlog ravnateljice da se učiteljica Maja Baštek primi na mjesto učiteljice razredne nastave na neodređeno koju su ***svi članovi Školskog odbora jednoglasno prihvatili.***

**4. Obavijest o provedenoj reviziji i otpisu knjižnične građe**

Prijedlog za otpis čini ukupno 64 sveska u vrijednosti 2039,81kn. Nakon revizije i otpisa građe knjižnični fond II. osnovne škole Vrbovec bio bi 6068 jedninica, u to spade knjižna i neknjižna građa, u vrijednosti 385 576,83 kn. Procedura je provedena u skladu sa zakonom. Nakon što prođe procedura potrebno je pričekati mjesec dana, da se u skladu sa zakonom izvrši otpisi u potpunosti. Predsjednica Ljiljana Škrinjar članovima Školskog odbora pojašnjava da se otpisuju knjige kojima su otkinute stranice, presitna slova, požutjeli listovi iz edicije Dobra knjiga iz 1970., koje će se ponuditi učenicima za 1kn, a ako nešto ostane, to ide u stari papir.

Nastavno na navedeno, predsjednica Školskog odbora Ljiljana Škrinjar dala je na glasovanje navedenu točku dnevnog reda, te su istu ***svi članovi Školskog odbora jednoglasno prihvatili.***

**5. Razno**

Zaprimljeno je nekoliko zamolbi. Za malonogometni turnir Čedomil Drvenkar 2017./2018. pristigla jr zamolba NK Lonje koja je dobila organizaciju tradicionalnog 39. malonogometnog turnira. S obzirom na već prijašnje održavanje turnira u dvorani II. osnovne škole Vrbovec želja je da se i ove godine turnir održi u dvorani II.osnovne škole Vrbovec s obzirom na došadašnju korektnu međusobnu suradnju. NK Lonja održava igralište na kojem učenici PŠ Lonjica održavaju sate tjelesne i zdrastvene culture pa se nadaju da će im se izaći u susret i omogućiti povoljniju suradnju. Mole da se oslobode povećanja cijene korištenja dvorane od 20% zaposluživanje pića unutar dvorane. Turnir će započeti 23.12.2017., nastavio bi se 26., 29. i 30.12.2017. te 5., 6., i 7.1. 2018. Završetak turnira bio bi 14.1.2018. Koliko će ekipa nastupiti, znat će se nakon izvlačenja. Ravnateljica potvrđuje korektnu suradnju. Turnir je u interesu grada Vrbovca, te ravnateljica predlaže da se prihvati zamolba NK Lonje.

Nastavno na navedeno, predsjednica Školskog odbora Ljiljana Škrinjar dala je na glasovanje zahtjev NK Lonje te su isti ***svi članovi Školskog odbora jednoglasno prihvatili.***

Ravnateljica Edina Operta želi članove Školskog odbora podsjetiti da mažoretkinje grada Vrbovca koriste besplatno 1/3 dvorane s obzirom da je ta trećina slobodna i neiskorištena. Taj dio termina im se ne naplaćuje. Termin bi ionako bio prazan s obzirom da 2/3 koristi badminton klub. Prije su bili u hladnim prostorima, a i s obzirom da se radi o malim djevojčicama tu trećinu dvorane ponedeljkom im ne plaćujemo, sve dok nema drugih interesa za taj dio dvorane u tom terminu. Članovi Školskog odbora podržali su navedenu praksu.

Posljednja zamolba pristigla je od badmintonske sekciji “Fortuna” koja djeluje u sklopu školskog sportskog kluba koji koriste dvoranu za potrebe rada s djecom. Osim rada s djecom koriste i termine za rekreaciju s obraslima. Na takav način, osim njih, dvoranu koriste i košarkaši. Jedan dio cijene ne plaćuju jer dio termina koriste za potrebe školske djece. Gospodin Dananić za klub “Fortuna” traži još jednu trećinu besplatno što bi onda bilo 2/3 dvorane besplatno. Plaćao bi samo vrijeme od 20h do 21h. Ako se pozitivno izlazi na ovu zamolbu, trebalo bi uzeti i u obzir ostale klubove koji rade na isti način. Prošle godine se povisila besplatna naknada za još jedan sat, 1/3 dvorane za naprednu i natjecateljsku grupu. Ulaskom u školski sportski klub znali su da daju svoje trenere koji moraju biti kvalificirani za rad s djecom. Besplatne termine imaju isključivo za rad sa školskom djecom. Na upit gosp. Beloševića koliki je omjer učenika škole i seniora koji idu na badmintonsku sekciju ravnateljica Edina Operta odgovara kako ne može trenutno točno odgovoriti za ovu školsku godinu. Broj školske djece koja idu na badminton treba iskazati učitelj Damir Ivezić, voditelj Školskog športskog društva Valentin. Ravnateljica upoznaje Školski odbor kako zbog stimulacije učenika grada Vrbovca na bavljenje sportom, Škola omogućava besplatne termine za rad s učenicima. Također napominje, prem njezinim saznanjima, prošle godine od 19h do 20h bilo je troje, četvero djece koja su pohađala badminton, a sve ostalo odrasli. To naravno ovisi I oobavezama učenika pod anima te navedena brojka možda nije u potpunosti točna. Nadalje, gospodin Belošević postavlja upit plaćaju li članarinu školska djeca učlanjena u navedene klubove. Ravnateljica odgovara dad a što potvrđuju i članice Školskog odbora gđa. Škaro i Ljiljana Škrinjar. Djeca plaćaju članarinu u klubovima, npr. u “Fortuni” bez obzira na rad u školskoj dvorani. Članovi ističu kako se u sklopu škole članarina ne bi smijela naplaćivati. Ravnateljica ponovno ističe kako škola nema učitelje koji bi bio zadužen za vođenje badminton te se zbog toga za potrebe ŠŠDValentina uključio klub Fortuna koji daje svoje trenere i priprema učenike za školska natjecanja, ali ih također vode i na svoja klubska natjecanja te se za to financiraju iz članarina. Na upit gđe. Kralj ima li rezultata s natjecanja školske djece u badmintonu ravnateljica potvrđuje da su učenici išli na natjecanja te je bilo prošle godine i u našoj školi. Za sada nekih znanačnijih rezultata nije bilo. Članovi Školskog odbora za sada ne prihvaćaju zamolbu gospodina Dananića uz napomenu kako treba pripremiti podatke o broju školske djece koja koriste dvoranu, koliku članarinu plaćaju, koliko bi oslobađanje od plaćanja utjecalo na prihode i poslovanje Škole te koji bi još klubovi mogli zatražiti isto.

 Nastavno na navedeno, predsjednica Školskog odbora Ljiljana Škrinjar dala je na glasovanje, u okviru točke razno, zamolbu da se badminton klubu “Fortuna” poveća broj besplatnih termina za korištenje školske sportske dvorane, ***članovi Školskog odbora izglasali su: 6 članova je bilo protiv, a jedan član suzdržan.***

Član Školskog odbora Hrvoje Herček imao je pitanje o ugovoru sa Pučkim otvorenim učilištem o najmu prostora za održavanje nastave Glazbene škole. On predlaže da se ugovor koji istiće 31.12.2017., korigira jer se više ne koristi dvorana za potrebe zbora, a i prostor koji je u najmu ne koristi se tijekom praznika.

Ravnateljica poješnjava da kad se krenulo u najam, ugovor je bio u dogovoru s prijašnjim gradonačelnikom i kao takav se svake godine treba obnavljati. Prije 2.-3.godine na Školskom odboru se tražilo smanjenje najma za 7. i 8.mjesec jer tada nastave nema, te da ne bude najam 10 000,00 kuna već 5 000,00. Taj prijedlog na Upravnom vijeću Pučkog otvorenog učilišta nije prošao.

Školski odbor prijedlaže da se novi prijedlog Pučkom učilištu ponudi prije isteka ugovora, zato što su se sada promijenile okolnosti, odnosno smanjene su potrebe za korištenjem prostora. Budući da je i školi i Pučkom otvorenom učilištu osnivač isti, trebalo bi utvrditi stvarne potrebe i troškove proistekle iz ugovornog odnosa. Pučko otvoreno učilište prema dosadašnjem ugovoru našoj školi zaračunava 70 % troškova na račun Glazbenog odjela II. osnovna škola Vrbovec koja koristi njihov prostor. Budući da u prosincu Pučko učilište počinje s kino-projekcijama koje će se prikazivati tri puta tjedno, pretpostavka je da će seznatno povečati i troškovi te se ima opravdan razlog da korekciju ugovornih odnosa između II. osnovna škola i Pučkog otvorenog učilišta.

Sjednica završena u 18,30.

 Predsjednik Školskog odbora

 Ljiljana Škrinjar, prof